stanford-oval/wikipedia huggingface dataset:
משפט הלדר (תורת החבורות)
הוכחת המשפט > רעיון ההוכחה

במקרה הראשון ההוכחה פשוטה. ביתר המקרים ההוכחה בתבססת על שני הרעיונות הבאים:
שימוש במשפטי סילו: לפי המשפט הראשון של סילו יש לחבורה תת-חבורת  p-סילו עבור כל מחלק ראשוני  p של הסדר שלה. אנו רוצים להוכיח שעבור אחד המחלקים, מספר חבורות הסילו הוא אחד.
ספירת איברים מסדרים שונים: כעת שמים לב שבכל חבורת  p - סילו כל האיברים הם מסדר שהוא חזקה של  p. יתר על כן, החיתוך של שתי חבורות  p - סילו שונות לא יכול להית גדול מדי (בגלל שהוא תת-חבורה בכל אחת מהן). לכן ניתן להשתמש בנוסחת ההכלה וההדחה על מנת לקבל חסם מלרע למספר האיברים שסידרם הוא חזקה (לא טריוויאלית) של  p במונחים של החסם מלרע על מספר חבורות ה -  p - סילו. כעת מסכמים חסמים אלה עבור כל המחלקים הראשוניים של החבורה. עבודה מספיק מדויקת מספקת חסם מלרע למספר איברי החבורה שגדול ממספר איברי החבורה. זוהי סתירה.
הוכחת המשפט > הוכחה במקרה שסדר החבורה הוא חזקה של מספר ראשוני

במקרה זה החבורה היא חבורת p ולכן פתירה.
הוכחת המשפט > הוכחה במקרה שסדר החבורה הוא מכפלה של שני ראשוניים שונים

נסמן את החבורה ב- G ואת הראשוניים ב- p ו- q. נניח בלי הגבלת הכלליות ש- p>q. לפי משפט סילו הראשון ל- G יש תת חבורה מסדר  p. לפי המשפט השלישי של סילו ל- G מספר תתי חבורות מסדר  p הוא שקול לאחת מודולו  p. מספר תת-החבורות הצמודות לתת-חבורה
 p סילו שווה לאינדקס של המנרמל של החבורה ב- G והוא מחלק את  q. נקבל שיש לא יותר מ- q תתי חבורות מסדר  p. ומכיוון ש- p>q נקבל של- G יש בדיוק תת-חבורה אחת מסדר  p. לכן החבורת  p סילו היא תת חבורה נורמלית של  G. נקבל ש  G אינה פשוטה.
הוכחת המשפט > הוכחה במקרה שסדר החבורה הוא מכפלה של מספר ראשוני וריבוע של מספר ראשוני אחר

נסמן את החבורה ב- G ואת הראשוניים ב- p ו- q כך ש- |G|=p^{2}q.
אם  p>q אז בצורה דומה למקרה הקודם אפשר להוכיח ש- G אינה פשוטה.
מכאן נניח כי  p<q.
הוכחת המשפט > הוכחה במקרה שסדר החבורה הוא מכפלה של מספר ראשוני וריבוע של מספר ראשוני אחר > מספר תת-חבורות הסילו של החבורה

אם אז לפי משפט סילו הראשון ל- G יש תת-חבורה  p-סילו ותת חבורה  q סילו. מספר תת-החבורות הצמודות לתת-חבורה
 p-סילו שווה לאינדקס של המנרמל של החבורה ב- G והוא מחלק את  q. מספר תת-החבורות הצמודות לתת-חבורה  q-סילו שווה לאינדקס של המנרמל של החבורה ב- G והוא מחלק את  p^{2}. לפי משפט סילו השלישי מספר תתי החבורת  q-סילו שקול לאחת מודולו  q. ומכיוון ש- p\neq 1 ו- p<q נקבל שמספר תתי החבורות  q-סילו אינו שווה ל- p, לכן הוא או 1 או  p^{2} (כי הוא מחלק את p^{2}). באופן דומה מספר חבורות  p-סילו הוא או 1 או  q.
הוכחת המשפט > הוכחה במקרה שסדר החבורה הוא מכפלה של מספר ראשוני וריבוע של מספר ראשוני אחר > ספירת איברי החבורה והגעה לסתירה

נניח בשלילה שיש יותר מתת חבורת  q סילו אחת, ויותר מתת חבורת  p סילו אחת. לכן יש  p^{2} חבורות  q סילו, ו- q חבורות  p סילו.
הערכת גודל האיחוד של תתי-חבורות  q-סילו.
הערכת גודל האיחוד של תתי-חבורות  p-סילו.
הערכת גודל החבורה וסתירה.
הוכחת המשפט > הוכחה במקרה שסדר החבורה הוא מכפלה של מספר ראשוני וריבוע של מספר ראשוני אחר > סיום ההוכחה

מסתירה זו נובע כי יש תת-חבורת סילו יחידה עבור לפחות אחד מהמחלקים הראשוניים של הסדר של  G. לכן היא תת-חבורה נורמלית. נקבל ש- G אינה פשוטה.
הוכחת המשפט > הוכחה במקרה שסדר החבורה הוא מכפלה של שלושה ראשוניים שונים

ההוכחה דומה יחסית למקרה הקודם ומתבססת על אותם הרעיונות אך מסובכת יותר.
הדיקות התוצאה

משפט הלדר הדוק במובן הבא:
קייומת חבורות פשוטות שסידרן הוא מכפלה של 4 מספרים ראשוניים. למעשה החבורה הפשוטה הקטנה ביותר  A_{5} היא מסדר
 60=2\cdot 2\cdot 3\cdot 5
מצד שני, אם מגבלים את הראשוניים המחלקים את סדר החבורה, אז ניתן להוכיח הגבלות חזקות בהרבה על הסדר של חבורת לא פתירות. כמו למשל משפט ברנסיד ומשפט פייט תומפסון. למעשה, לפי משפט המיון לחבורות פשוטות סופיות הסדר של חבורה פשוטה מוגבל ביותר.
היסטוריה רקע ושימושים

משפט הלדר הוכח בשנת 1893 על ידי אוטו הלדר (Otto Hölder) והיה אחד הצעדים הראשונים בהוכחת משפט המיון לחבורות פשוטות סופיות.
שנה לפני שהוכיח את המשפט, מיין הלדר את כל החבורות הפשוטות עד סדר 200. מיון זה התבסס על אותם רעיונות כמו הוכחת המשפט. לאחר מכן הלדר השתמש ברעיונות אלה כדי להוכיח את המשפט.
בדיעבד ניתן להוכיח בקלות יחסית, באמצעות משפט הלדר, שכל חבורה בגודל פחות משישים פתירה. למעשה טענה זו נובעת מידית ממשפט הלדר ביחד עם משפט ברנסיד שהוכח שנים רבות מאוחר יותר.
הערות שוליים

↑  Die Gruppen der Ordnungen  p^{3},pq^{2},pqr,p^{4} - המאמר המקורי של הלדר בגרמנית
↑  Die einfachen Gruppen im ersten und zweiten Hundert der Ordnungszahlen
↑  ראו ביוגרפיה של הלדר
סן קריסטובל (הרפובליקה הדומיניקנית)

| --- | --- |
סמל סן קריסטובל

 מדינה:  הרפובליקה הדומיניקנית הרפובליקה הדומיניקנית
 מחוז:  סן קריסטובל
 תאריך ייסוד:  המאה ה-16
 שטח:  226.52 קמ"ר
 גובה:  33 מטרים
 אוכלוסייה:  ‏
  ‑ בעיר:  275,232 (2012)
  ‑ צפיפות:  1,200 נפש לקמ"ר (2012)
 קואורדינטות:  18°25′00″N 70°08′00″W﻿ / ﻿18.416667°N 70.133333°W﻿ / 18.416667; -70.133333
 אזור זמן:  UTC -4
 http://sancristobal.org.do/
  מפת מיקום  מפה מפורטת   (למפת הרפובליקה הדומיניקנית מוגדלת) סנטו דומינגו לה וגה לה רומנה איגוויי סן פרנסיסקו דה מקוריס  סנטיאגו פוארטו פלטה האוקיינוס האטלנטי הים הקריבי האיטיסן קריסטובל(למפת הרפובליקה הדומיניקנית רגילה) סנטו דומינגו לה וגה לה רומנה איגוויי סן פרנסיסקו דה מקוריס  סנטיאגו פוארטו פלטה האוקיינוס האטלנטי הים הקריבי האיטיסן קריסטובל  he tabBackground:;tabBorder:#aaa;defaultTab:0;
סן קריסטובל (בספרדית: San Cristóbal) היא בירת מחוז סן קריסטובל ברפובליקה הדומיניקנית. העיר נמצאת במרחק של 26 קילומטרים מבירת הרפובליקה הדומיניקנית סנטו דומינגו.
היסטוריה

העיר נוסדה במחצית השנייה של המאה ה-16, כאשר הספרדים חיפשו זהב באזור.
עם הכרזת העצמאות של הרפובליקה הדומיניקנית ב-1844 נחתמה בסן קריסטובל החוקה הראשונה של המדינה.
בעת תקופת הדיקטטורה של רפאל טרוחיו, יליד העיר, נבנו בעיר מספר בניינים מרשימים, בהם כנסיות, מוזיאונים, מלונות ומבני צבא ושלטון.
כלכלה

בעיר עצמה אין הרבה מקומות עבודה, אך עקב הקרבה לעיר סנטו דומינגו, רבים מתושבי סן קריסטובל הולכים לעבוד שם. מקורות ההכנסה של העיר עצמה כוללים תעשייה, חקלאות ואת נמל העיר.
נושאת המטוסים אדמירל קוזנצוב

| --- | --- |
סמל נושאת המטוסים "אדמירל קוזנצוב"
נושאת המטוסים "אדמירל קוזנצוב", 2 באוגוסט 2012
נושאת המטוסים "אדמירל קוזנצוב", 2 באוגוסט 2012
 
 תיאור כללי
 סוג אונייה:  נושאת מטוסים 
 צי:  הצי הסובייטי, הצי הרוסי 
 דגל הצי:  
 סדרה:  "אדמירל הצי קוזנצוב" (פרויקט 1143.5)
 סדרה קודמת:  פרויקט 1143.1-4
 סדרה עוקבת:  פרויקט 1143.7 (לא הושלם) נושאות המטוסים מסדרת שטורם
 אוניות בסדרה:  נושאת המטוסים וריאג
 ציוני דרך עיקריים
 מספנה:  מספנת הים השחור 
 הוזמנה:  3 במרץ 1981
 הושקה:  4 בדצמבר 1985
 תקופת הפעילות:  20 בינואר 1991 – הווה (33 שנים)
 מלחמות וקרבות:  המעורבות הרוסית במלחמת האזרחים בסוריה 
 מידות
 הֶדְחֶק:  53,050 טונות, מקסימלי: 61,390
 אורך:  306.45 מ' 
 רוחב:  35 מ' 
 שוקע:  9.76 מ' 
 נתונים טכניים
 מהירות:  29 קשר (53,71 קמ"ש)
 גודל הצוות:  1,980 (520 קצינים, 322 מש"קים בשירות קבע, 1138 מלחים בשירות חובה)
 מספר נוסעים:  1,690 אדם 
 הנעה:  דוד חימום, turbo generator, טורבינת קיטור, diesel generator 
 צורת הנעה:  מדחפים
 אמצעי לחימה
 חימוש:  AK-630, P-700 Granit, 9K330 טור, Kashtan CIWS, Udav-1 anti-submarine system 
 מסוקים:  24 מסוקי קאמוב (לפי תכנון)
 מטוסים:  26 מטוסים מדגם סוחוי Su-27K שמתוכנן להחליף למטוסי קרב מדגם מיג-K29
 
נושאת המטוסים אדמירל קוזנצוב (רשמית "אדמירל הצי הסובייטי קוזנצוב"; ברוסית: Адмирал Флота Советского Союза Кузнецов) היא נושאת המטוסים היחידה בשירות הצי הרוסי. נושאת המטוסים נבנתה במיקולאייב, אוקראינה, על ידי מספנת הים השחור (ChSZ), ונושאת את שמו של האדמירל ניקולאי גרסימוביץ' קוזנצוב, שהיה מפקד הצי הסובייטי במהלך מלחמת העולם השנייה.
במסגרת נושאת המטוסים מסדרת "אדמירל קוזנצוב", נבנו בפועל שתי נושאות מטוסים:
אדמירל קוזנצוב
וריאג, שבנייתה לא הושלמה ונמכרה בשנת 1998 לסין למטרה מוצהרת של הפיכתה לקזינו צף. אולם, הושלמה כנושאת מטוסים (Type 001) ובשנת 2012 נכנסה לשירות הצי הסיני תחת השם ליאונינג.
נכון להיום, נושאת המטוסים מפעילה מסיפונה את כלי הטיס הבאים:
Su-33
MiG-29K (הגרסה השנייה תחת סימון זה אחרי גרסת 9.31. 9.41 חד מושבי ו-9.47 דו מושבי)
Ka-27 (בגרסאות נצ"ל וחילוץ)
Ka-29 (גרסת סער המבוססת על Ka-27)
Ka-31 (גרסת בקרה ושליטה אווירית המבוססת על Ka-29)
ב-5 בדצמבר 2007, נושאת המטוסים הובילה צי של אוניות קרב לתמרונים באוקיינוס האטלנטי ובים התיכון, כחלק מרצונו של הצי הרוסי להתפשט ולהגדיל את עוצמתו הימית.
הבנייה

נושאת המטוסים הכבדה "טביליסי" (שמה הראשון של "אדמירל קוזנצוב") הייתה נושאת המטוסים החמישית של ברית המועצות והיא הושקה על ידי מספנת הים השחור ב-1 בספטמבר 1982. ב-22 בנובמבר 1982 נושאת המטוסים הפכה לנושאת המטוסים "ליאוניד ברז'נייב". בדצמבר 1985 הורדה הספינה למים.
ב-21 באוקטובר 1989 הספינה ביצעה סדרת ניסויי טיסה של מטוסי קרב. בבדיקות אלה בוצעו ההמראה והנחיתה הראשונים. ב-4 באוקטובר 1990 שינתה את שמה שוב והפכה ל"אדמירל קוזנצוב". באותה שנה נושאת המטוסים נקלטה לשירות בצי הצפוני והעיר סברומורסק הייתה למעגן הראשי שלה.
בשירות הצי

ב-23 בדצמבר 1995, במלאת 300 שנה לצי הרוסי, נושאת המטוסים יצאה אל הים התיכון וביצעה תמרונים צבאיים משותפים עם הצי האמריקני והיא שבה לבסיסה רק ב-22 במרץ 1996.
נושאת המטוסים מבצעת תמרונים ותרגילים צבאיים להגדלת מוכנותה וטרם השתתפה במערכה צבאית. במהלך השנים עברה נושאת המטוסים שיפוצים רבים (בשנים 1996-1998, בשנים 2001-2004 ובשנים 2007-2008). תאגיד "סבמאש", שהיה מעורב בייצור נושאת המטוסים, מתכנן שורת תוכניות מודרניזציה נרחבות בשנים 2012-2017.
בשנת 2000 נושאת המטוסים השתתפה במבצעי חילוץ והצלה לאחר טביעת הצוללת הרוסית קורסק וב-2004 נטלה חלק בתרגיל צבאי ימי גדול שבו השתתפו כל ספינות הדגל של הצי הרוסי, לרבות סיירת הקרב פיוטר הגדול וסיירת הקרב מרשל אוסטינוב.
בינואר 2009 הגיעה "אדמירל קוזנצוב" לבסיסי הימי הרוסי שבטרטוס, סוריה, יחד עם לוחמים וספינות קרב נוספות. ב-17 באוקטובר 2016 נצפתה שוב בסוריה כשהיא מפליגה יחד עם לוחמים וספינות קרב נוספותת בדרכה למערכה בסוריה. בעת שהותה בסוריה המריאו ממנה מטוסים להפצצות במסגרת המעורבות הרוסית במלחמת האזרחים בסוריה, תחת פיקוד שייטת הים התיכון של הצי הרוסי, מנובמבר 2016 ועד 6 בינואר 2017. תקלות טכניות הביאו להתרסקותם של שני מטוסים בניסיון נחיתה לאחר סבב הפצצה.
שיפוץ ושדרוגים

הצי הרוסי הודה לא פעם כי נושאת המטוסים "אדמירל קוזנצוב" ממלאת את תפקידה נאמנה אך יש צורך בנושאות מטוסים נוספות, חרף ביטול פרויקט נושאות המטוסים מסדרת קייב. לבניית נושאת המטוסים החדשה התגייסו שלוש מספנות שונות, כדי לענות על דרישות הסיוע האווירי של הצי. עם זאת, המשבר הכלכלי והארגוני בשנות ה-90 הפך אפילו את אחזקת "אדמירל קוזנצוב" למשימה קשה.
המפקד העליון של הצי הרוסי, אדמירל ולדימיר מאסורין, הצהיר באופן רשמי ב-23 ביוני 2007 כי חיל הים בוחן מפרטי עיצוב לנושאת מטוסים גרעינית חדשה. המכרז לבניית נושאת המטוסים החדשה יצא לדרך ב-2010 במפעל זבזדוצ'קה בעיר סברודבינסק. נושאת המטוסים החדשה עתידה להשתוות במראה לנושאת המטוסים שארל דה גול הצרפתית. האדמירל הודיע כי "נושאות מטוסים ענקיות כמו שהצי האמריקני בונה הן ספינות שנושאות 100-130 מטוסים ולא נוכל לבנות דבר כזה". התוכנית לבניית נושאת מטוסים משקפת את התפקיד המסורתי בחיל הים הרוסי, של המטוס כספק פלטפורמה לסיוע אווירי עבור סיירות טילים וצוללות.
נכון לשנת 2012, רוסיה אינה בונה ספינות ונושאות מטוסים מסוג זה. עם זאת, מתוכננת בנייתן של נושאות מטוסים גרעיניות בעתיד בשנים 2015-2020. על פי תוכניות המודרניזציה של הצי, בכל אחד מציי רוסיה (הצי הצפוני, צי הים השחור, צי האוקיינוס השקט, הצי הבלטי) תמוקם נושאת מטוסים אחת ונושאת מטוסים נוספת לשימור, על מנת שתשמש תחליף במקרה של צורך בשיפוץ.
ב-2014 נושאת המטוסים "אדמירל קוזנצוב" עברה מודרניזציה בהיקף מלא, שבוצעה במספנת סבמאש והסתיים בשנת 2016. למטוסי האונייה התווספו מטוסים חדשים מדגם מיג-K29.
באוקטובר 2018 נושאת המטוסים ניזוקה בעת עבודות שדרוג בנמל צף שקרס.
בדצמבר 2019 פרצה שרפה על נושאת המטוסים במהלך עבודות תחזוקה בנמל מורמנסק. שלושה מלחים נעדרים ועשן כבד נראה עולה מכלי השיט
מפקדי נושאת המטוסים

ו. יאריגין (1987-1992)
איוואן סאנקו (1992-1995)
א. צ'לפאנוב (1995-2000)
אלכסנדר טורילין (2000-2003)
א. שבצ'נקו (2003-2008)
ויאצ'סלב רודיאונוב (2008-2011)
סרגיי ארטאמונוב (מ-2011)
הערות שוליים

↑  דיווח: נושאת מטוסים רוסית עוגנת בסוריה, באתר הארץ, 14 בינואר 2009
↑  רויטרס, תיעוד נדיר: נושאת מטוסים רוסית בדרך לסוריה, באתר ynet, 19 באוקטובר 2016
 אנשיל פפר, מעצמה בעירבון מוגבל: מפגן הכוח של פוטין מגיע לים התיכון, באתר הארץ, 30 באוקטובר 2016
↑   צבי בראל, התמנון הרוסי מתפשט מעבר לסוריה, באתר הארץ, 22 בינואר 2017
↑  דן ארקין, התרסקות בלב ים, ישראל דיפנס, 31 בדצמבר 2016
↑  ראו נושאות המטוסים מסדרת נימיץ, נושאות המטוסים מסדרת ג'רלד פורד
↑  חור של 5 מטרים: מנוף קרס על נושאת המטוסים היחידה של רוסיה, באתר וואלה, 30 באוקטובר 2018
↑  צפו בתיעוד גאוות הצי הרוסי עולה באש ככל הנראה כתוצאה מתאונה, במהלך עבודות תחזוקה בנמל בעיר מורמנסק בצפון המדינה ישראל היום, נטע בר, 12 בדצמבר 2019
ניקולאי קיסליוב

| --- | --- |

 לידה:  6 בדצמבר 1913 (יוליאני) Bogorodskoye, רוסיה 
 פטירה:  27 באוקטובר 1974 (בגיל 60) מוסקבה, ברה"מ 
 מקום קבורה:  בית קברות ווסטריאקובסקויה 
 מדינה:  האימפריה הרוסית, ברית המועצות 
 מקצוע:  איש צבא 
 מידע חסיד אומות העולם
 פרסים והוקרה:  חסיד אומות העולם (28 בספטמבר 2005)  מדליה על גבורת העמל  עיטור המלחמה הפטריוטית הגדולה דרגה ראשונה 
 קישורים חיצוניים
 יד ושם:  ניקולאי קיסליוב
 
ניקולאי יעקבלביץ' קיסליוב (ברוסית: Николай Яковлевич Киселёв; ‏1913–1974) היה מפקד יחידת פרטיזנים סובייטים באזור מינסק במהלך מלחמת העולם השנייה, אשר הציל 218 יהודים. הוכר על ידי יד ושם כחסיד אומות העולם.
קורות חיים

ניקולאי קיסליוב נולד בבשקיריה. בשנת 1939 התגייס לצבא האדום ושירת בתפקיד קצין פוליטי. לאחר פלישת גרמניה הנאצית לברית המועצות ביוני 1941, נשלח לחזית. הוא לחם באזור בלארוס ובאחד הקרבות נפל בשבי. לאחר שהות קצרה במחנה שבויים במינסק הצליח להימלט ליערות, שם ארגן יחידת פרטיזנים, אשר נקראה "הנוקם". בקיץ 1942 התנדב להוביל קבוצת ניצולים יהודים מהכפר דולגינובו לאזור שהיה מחוץ לשטח הכיבוש הנאצי. לאחר מסע לאורך כ-1,500 קילומטר הצליח קיסליוב להעביר לשטח ששוחרר על ידי הצבא האדום 218 יהודים. 
לאחר המלחמה עבד קיסליוב במוסקבה בתפקידים בכירים במשרד לסחר חוץ. הוא נישא בשנת 1946 ונולדו לו בת ובן, נפטר בשנת 1974.
מעשה הגבורה של קיסליוב

בכפר דולגינובו (אשר חלק מתושביו הציל קיסליוב) התגוררו לפני המלחמה כ-5,000 יהודים. לאחר הכיבוש הנאצי הקימו הגרמנים גטו, בו רוכזו כל התושבים היהודים. בחורף 1942 נרצחו רוב תושבי הגטו ומעטים בלבד הצליחו להימלט ליערות שבסביבה ולהסתתר שם. היהודים ביקשו להצטרף ליחידת הפרטיזנים "הנוקם" שפעלה באזור. אך ליחידה זו לא הייתה כל אפשרות לכלכל כמות כה גדולה של אנשים. מפקד היחידה, ניקולאי קיסליוב, פנה אל המפקדה האזורית של הפרטיזנים בבקשה לעזרה בפתרון המצב. הפיקוד השיב, כי האופציה היחידה היא להוביל את הניצולים אל מחוץ לשטח הכיבוש הנאצי. קיסליוב החליט להתנדב למשימה זו ולהוביל בעצמו את היהודים. הוא יצא עם 270 יהודים (רובם זקנים, נשים וילדים - הגברים הצעירים נשארו כלוחמים ביחידת הפרטיזנים) למסע הארוך. לקבוצה הזו לא צורפו לוחמים ולמעשה היו בה רק שני אנשים חמושים - קיסליוב והקשרית שלו. המסע ארך כחודש, במהלכו עברה הקבוצה כ-1,500 קילומטרים. במהלך המסע אירעו מספר היתקלויות עם הגרמנים ומשתפי הפעולה שלהם, בהם נהרגו 52 יהודים. בסופו של דבר הצליח קיסליוב עם 218 יהודים להגיע לאזור בשליטת הצבא האדום. לאחר המפגש עם החיילים הסובייטים נעצר קיסליוב על ידי הנ.ק.ו.ד. באשמת עריקות. אך הודות לפניות הניצולים היהודים שוחרר מן המעצר.
לאחר המלחמה לא סיפר קיסליוב לאף אחד על מעשה הגבורה שלו. הסיפור התגלה במקרה בסוף שנות ה-90, כאשר מנהלת מכון להיסטוריה ותרבות יהודית במינסק מצאה מסמך בנושא בארכיון המפלגה הקומוניסטית. המסמך שנמצא - דו"ח של קיסליוב אודות המסע שלו ורשימה שמית של הניצולים.
בשנת 2005 הוענק לקיסליוב על ידי "יד ושם" תואר "חסיד אומות העולם".
מורשת

בשנת 2008 צולם בבלארוס סרט דוקומנטרי "רשימת קיסליוב" אודות האיש.
ב־2021 בבלארוס החלו צילומי הסרט העלילתי "צדיק" (Праведник) בכיכובם של אלכסנדר יאצנקו, דובלה גליקמן, ליובוב קונסטנטינובה, סרגיי מקובצקי, פיודור דוברונראבוב, יבגני טקאצ'וק, קונסטנטין חבנסקי, צ'ולפן חמאטובה בהפקת Weit Media, סנטרל פרטנרשיפ וערוץ הטלוויזיה רוסיה-1 מבית VGTRK, בתמיכת קרן הקולנוע הרוסי. הסרט צולם גם ברוסיה ובישראל.
הערות שוליים

↑  ניקולאי קיסליוב, באתר יד ושם (באנגלית)
↑  על גטו דולגינובו (דולהינוב) באתר יד ושם
| --- | --- |
בקרת זהויות :  NLI: 987007336494405171  GND: 1130661687  LCCN: no2017021257  VIAF: 4979148814305945330000   WorldCat (עם VIAF): 4979148814305945330000
נסאל (גבינה)

| --- | --- |

 
 מאכלים
 סוג:  גבינה רומנית, גבינה מחלב פרה 
 על שם:  נסאל (גבינה) 
 מוצא:  רומניה 
 מרכיבים עיקריים:  חלב פרה 
 
גבינת נסאל (ברומנית: Năsal (caș); בהונגרית: Noszolyi sajt) היא גבינה רומנית מסורתית הנושאת אותו שם כמו הכפר שבו היא מיוצרת בנפת Țaga, במחוז קלוז'.
מאפיינים

זוהי גבינה מיושנת חצי רכה העשויה מחלב פרה. נאסל מיוצרת על ידי חברת מחלבות Napolact, במערה טבעית המשמשת באופן מסורתי בתהליך ייצור הגבינה עוד מימי הביניים. מאפייניו וטעמו מוענקים מהתנאים המיקרוביולוגיים הייחודיים שבהם הוא מיוצר. סלע המערה וחיידקי ה-Brevibacterium linens שהתפתחו בה, הטמפרטורה והלחות הקבועים, פועלים על הגבינות המיוצרות שם.
מצעי Brevibacterium נמצאים בכל מקום על העור האנושי, שם הם גורמים לריח כף הרגל. אותו חיידק משמש גם לתסיסת מספר גבינות כמו לימבורגר, פור סאלו וכאמור נסאל. ריחו מושך גם יתושים.
מקור

יאנוש שילינג, אדריכל הונגרי (כל האזור של טרנסילבניה היה תחת שלטון הונגרי במשך כ-900 שנה עד סוף מלחמת העולם הראשונה), רכש חווה בנסאל באמצע המאה ה-19. הוא או בנו, אוטו שילינג, החלו לייצר גבינה במרתפי החווה במאה ה-19. הגבינה התפרסמה בטרנסילבניה, וזכתה במדליית זהב בתערוכה העולמית של פריז (1900). החווה הולאמה ב-1948 וב-1954 נבנה מפעל גבינות קטן יותר בכפר.
אגדה

כפי שמספרת האגדה, הכפר נסאל היה בבעלותו של רוזן עשיר ואכזר. יום אחד התעלמו כמה איכרים ממצוות האציל ולקחו כמה חתיכות מהגבינה שלו עבור ילדיהם. הם החביאו את הגבינה במערה ליד הכפר נסאל, ולא מיהרו ללכת לקחת אותה. שבועות חלפו, ויום אחד נכנס כפרי למערה, משוכנע שימצא את הגבינה רקובה. להפתעתו, הוא מצא אותה במצב טוב. הגבינה שינתה את צבעה לצהוב אדמדם, אבל הטעם היה טוב מאוד, על אף הריח שלה. לבסוף גילה הרוזן והעניש את האיכרים. עם זאת, שמר את הגבינה מהמערה, והחל להגיש אותה לכל אורחיו האצילים, גאה בטעמה המעולה וזמן קצר לאחר מכן החל לאחסן את הגבינות שלו במערה.
לקריאה נוספת

נפולקט
הערות שוליים

↑  Bernard Dixon (27 באפריל 1996). "Cheese, toes, and mosquitoes". British Medical Journal. 312: 1105. doi:10.1136/bmj.312.7038.1105. ארכיון מ-2015-09-24. נבדק ב-2012-02-24. {{cite journal}}:  (עזרה)
↑  "Noszolyi-e, vagy cegei? (Is it from Năsal or Țaga?)". Szabadság. 15 באפריל 2008. ארכיון מ-2014-10-27. נבדק ב-2013-05-10. {{cite journal}}:  (עזרה)
↑  "Article". www.napolact.ro. אורכב מ-המקור ב-2014-10-27. נבדק ב-26 באוקטובר 2014. {{cite web}}:  (עזרה)
סן קרלוס (קליפורניה)

| --- | --- |
חותם סן קרלוסחותם סן קרלוס
מסעדת ה-״Depot Cafe״, הנמצאת בתחנת הרכבת בעיר
מסעדת ה-״Depot Cafe״, הנמצאת בתחנת הרכבת בעיר
 מדינה:  ארצות הברית ארצות הברית
 מדינה:  קליפורניה קליפורניה
 מחוז:  סן מטאו
 ראש העיר:  רון קולינס
 תאריך ייסוד:  יוני 1925
 שטח:  14.350 קמ"ר
 גובה:  10 מטרים
 אוכלוסייה:  ‏
  ‑ בעיר:  30,722 (2020, 1 באפריל 2020)
  ‑ צפיפות:  2,000 נפש לקמ"ר (2010)
 קואורדינטות:  37°29′57″N 122°15′48″W﻿ / ﻿37.499166666667°N 122.26333333333°W﻿ / 37.499166666667; -122.26333333333 
 אזור זמן:  UTC -8
 https://www.cityofsancarlos.org/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה סן קרלוס(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה סן קרלוס(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטסן קרלוס(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטסן קרלוס  he tabBackground:;tabBorder:#aaa;defaultTab:0;
סן קרלוס (באנגלית ובספרדית: San Carlos) היא עיר במחוז סן מטאו, קליפורניה, שבארצות הברית.
העיר נמצאת בערך בחצי הדרך בין סן פרנסיסקו לבין סן חוזה. היא פרבר קטן ומבוסס הממוקם בין בלמונט לצפון ורדווד סיטי לדרום.
אוכלוסיית העיר מנתה 28,406 נפש במפקד האוכלוסין של 2010. העיר נמצאת באזור הקידומת 650.
החיים בני זמננו

סן קרלוס, "עיר החיים הטובים", שואפת לאווירה של כפר קטן. האזור המרכזי של לב העיר מכיל בעיקר חנויות קטנות ומסעדות. סן קרלוס הייתה העיר הראשונה בקליפורניה לפתוח בית ספר "צ'רטר" (San Carlos Charter Learning Center), ובתי הספר בה מדורגים בעקביות במקומות גבוהים ברשימות המדינתיות.
בעיר נמצא שדה התעופה "סן קרלוס". בעיר יש שני מוזיאונים: המוזיאון להיסטורית סן קרלוס נמצא בלב העיר ומוקדש לתערוכת ההיסטוריה של העיר משלביה הראשוניים ועד לעת המודרנית. מוזיאון "הילר אייר", המתרכז בהיסטורית התעופה, כולל שחזור של כלי הטיס הראשון, כלי הטיס השיאן במוטת כנפיים ואף חרטום של בואינג 747.
נאש (מוזיקאי)

| --- | --- |

 לידה:  16 ביוני 1993 (בן 31) לוס אנג'לס, ארצות הברית 
 שם לידה:  גארט צ'ארלס נאש
 מוקד פעילות:  ארצות הברית 
 תקופת הפעילות:  מ-2010 
 סוגה:  מוזיקת פופ, R&B אלטרנטיבי, מוזיקת היפ הופ, אינדי פולק 
 חברת תקליטים:  אטלנטיק רקורדס 
 www.gnash.us
 
גארט צ'ארלס נאש (באנגלית: Garrett Charles Nash; נולד ב-16 ביוני 1993), הידוע יותר בשם הבמה נאש (Gnash; לעיתים מעוצב כ-gnash)‏, הוא מוזיקאי, ראפר, זמר-יוצר, תקליטן ומפיק מוזיקלי אמריקאי.
ראשית חייו

נאש נולד ב-16 ביוני 1993 בלוס אנג'לס, קליפורניה, ארצות הברית לאביו, מוזיקאי ולאמו, במאית ומפיקה.
לפני שהתחיל לכתוב את המוזיקה שלו, נאש התחיל להקליט כשהיה בן 13.
קריירה

ב-2015, נאש התחיל להוציא סדרה של מיני-אלבומים, שקשורה לפרידה קודמת, כאשר ב-15 במרץ 2015 הוציא את U, וב-15 בדצמבר 2015, הוציא את Me.‏ נאש הקליט את שני המיני-אלבומים הראשונים שלו במוסך שלו. במוסך שלו הפיק גם את השיר "I Hate U, I Love U" שנהיה לשיר הפריצה שלו, כאשר בשיאו הגיע למקום העשירי בבילבורד הוט 100 ולמקום השביעי במצעד הסינגלים הבריטי. המיני-האלבום השלישי של נאש, Us, יצא ב-25 במרץ 2016.
בריאיון למגזין בילבורד ב-2016, נאש ציין את Death Cab for Cutie‏, The Postal Service, קניה וסט וג'ק ג'ונסון (אנ') כהשפעותיו המוזיקליות.
באוקטובר 2017, הוציא בשיתוף פעולה עם MAX את הסינגל "Lights Down Low". השיר הגיע בשיאו למקום ה-20 בבילבורד הוט 100.
ב-11 בינואר 2019, הוא הוציא את אלבום הבכורה שלו, We.
ב-21 בדצמבר 2019, הוא הוציא את המיני-אלבום הרביעי שלו, If.
ב-16 ביוני 2020, הוא הוציא את המיני-אלבום החמישי שלו, Outside/Inside.
פרסים ומועמדויות

| שנה | פרס | קטגוריה | עבודה מועמדת | תוצאה |
| --- | --- | --- | --- | --- |
| 2017 | פרסי המוזיקה של רדיו דיסני | שיר הפרידה הטוב ביותר | "I Hate U, I Love U" (יחד עם אוליביה אובריאן) | מועמדות |
דיסקוגרפיה > אלבומי אולפן

2019: We
דיסקוגרפיה > מיני-אלבומים

2015: U
2015: Me
2016: Us
2019: If
2020: Outside/Inside
סיבובי הופעות

2016–2017: The U, Me & Us Tour
2017: The Sleepover Tour
2018: he Young Renegades Tour: Part II
2018: The Summer After Tour
2019: The Broken Hearts Club Tour
הערות שוליים

1 2 3  Melendez, Monique. "Singer-Songwriter gnash on How He Was Clueless That His Song 'i hate u, i love u' Would Be a Hit". Billboard. ארכיון מ-2020-06-12. נבדק ב-8 בספטמבר 2016. {{cite web}}:  (עזרה)
↑  "us by gnash on Apple Music". iTunes. ארכיון מ-2016-06-22. נבדק ב-2016-07-18.
↑  "Gnash Just Wants You To Be Happy". NYLON. 2016-05-16. ארכיון מ-2021-02-27. נבדק ב-5 במאי 2018. {{cite news}}:  (עזרה)
↑  "Interview: Gnash". Time Out Hong Kong. ארכיון מ-2018-06-24. נבדק ב-5 במאי 2018. {{cite web}}:  (עזרה)
↑  "U by gnash". ארכיון מ-2018-06-24. נבדק ב-5 במאי 2018. {{cite web}}:  (עזרה)
↑  "Me by gnash". ארכיון מ-2018-06-24. נבדק ב-5 במאי 2018. {{cite web}}:  (עזרה)
↑  "Interview: gnash On Sleepovers And Success". 20 באפריל 2017. ארכיון מ-2018-06-24. נבדק ב-5 במאי 2018. {{cite news}}:  (עזרה)
↑  "Gnash - Chart history | Billboard". Billboard. אורכב מ-המקור ב-2018-05-05. נבדק ב-5 במאי 2018. {{cite web}}:  (עזרה)
↑  "Lights Down Low – Single by MAX". ארכיון מ-2018-06-24. נבדק ב-5 במאי 2018. {{cite web}}:  (עזרה)
↑  "home (feat. johnny yukon) – Single by gnash". ארכיון מ-2018-09-09. נבדק ב-5 במאי 2018. {{cite web}}:  (עזרה)
| --- | --- |
בקרת זהויות :  MusicBrainz: 02f44a81-34f0-4f52-9ab7-c3cfcdb60333
נשק קונבנציונלי

נשק קונבנציונלי הוא נשק שמותר בשימוש ושאינו כולל מטען כימי, ביולוגי או גרעיני.
פירוש השם הוא נשק "לפי הוועידה" (Convention) כשהכוונה לוועידת ז'נבה מ-1947, בה הוסכם על אופי המלחמות העתידיות ובכלל זה סוגי הנשק המותרים לשימוש.
ראו גם

נשק לא קונבנציונלי
אמנת הנשק הקונבנציונלי